

Ikt.sz.: H/1886/2021. Előterjesztés száma: **97/2021.**

**ELŐTERJESZTÉS**

a Képviselő-testület ***2021. szeptember 30-i*** rendes ülésére

|  |  |
| --- | --- |
| **Előterjesztés tárgya:** | **Beszámoló az óvodai 2020/2021-es nevelési év tapasztalatairól, valamint tájékoztató a 2021/2022-es nevelési év kezdéséről** |
| **Előterjesztő:** | Pintér Lajos polgármester |  |
| **Előkészítette:** | Wilk AndreaHR-referens |  |
| **Szakmai szempontból ellenőrizte:** | Dr. Jenei László Andrástörvényességi szakreferens |  |
| **Pénzügyi szempontból ellenőrizte:** | - |  |
| **Jogi, törvényességi szempontból ellenőrizte:** | Dr. Jenei László Andrástörvényességi szakreferens |  |
| **Törvényességért felelős:** | Dr. Finta Béla jegyző |  |
| ***Tárgyalja:*** | Humánügyi Bizottság |
| ***Egyeztetve, tájékoztatva:*** |  |
| ***Javasolt meghívott:*** | dr. Csikós Gellértné intézményvezető |
| ***Az elfogadásához szükséges szavazattöbbség:*** | *egyszerű szavazattöbbség* *minősített szavazattöbbség*  |
| ***Az előterjesztés zárt kezelését kérjük*** | *igen* *nem* |

**VEZETŐI ÖSSZEFOGLALÓ**

A Képviselő-testület a 2021. évi Munkaterve szerint az Önkormányzat által fenntartott óvodai köznevelési intézmény vezetője a szeptemberi rendes ülésen számol be a tavalyi nevelési év tapasztalatairól, továbbá tájékoztatást ad a nevelési év kezdetéről.

A 2012. szeptember 1. napjától hatályos *nemzeti köznevelésről szóló 2011. évi CXC. törvény* 85. § (2) bekezdése értelmében a fenntartó tanévenként legfeljebb **egy alkalommal kötelezheti az intézményvezetőt arra, hogy** **az intézmény tevékenységéről átfogó módon beszámoljon**.

Ugyanezen jogszabályi hely (3) bekezdése értelmében a fenntartónak ezen túl a honlapján nyilvánosságra kell hoznia a nevelési-oktatási intézmények munkájával összefüggő értékelését.

A jogszabályi indokolás szerint a köznevelési törvény biztosítja, hogy a szolgáltatást igénybe vevők megfelelő információhoz jussanak a köznevelési intézmény működéséről. A fenntartó feladata ezért, hogy az általa működtetett óvoda működését rendszeresen értékelje és az ezzel összefüggésben szerzett információkat nyilvánosságra hozza.

A **2020/2021-es nevelési év tapasztalatairól** szóló *beszámoló* - a Képviselő-testület éves Munkatervének megfelelően - jelen előterjesztés *1. sz. mellékletét, a* **2021/2022-es nevelési év kezdéséről szóló beszámoló** (*munkaterv* formájában) a jelen előterjesztés *2. sz. mellékletét* képezi.

2021. június hónapban az Önkormányzat megbízásából belső ellenőri vizsgálatot folytatott az intézmény Óvoda intézményegysége vonatkozásában a működés, létszámgazdálkodás ellenőrzéséről. A Jelentés főbb megállapításai:

* a Fenntartó a nemzeti köznevelésről szóló 83. § (2) bekezdés b) pontjában ellentétben nem döntött önálló határozatban az óvoda heti és éves nyitvatartási idejének meghatározásáról;
* a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 162. § (7) bekezdésében előírt alapterületi előírásoknak nem felel meg a székhely csoportok létszáma, a műszaki felmérés következtében a felvehető gyermekek száma a jelenlegi 180 fő helyett csak 139 fő lehet.

Miután a belső ellenőri vizsgálat a 2021/2022 nevelési évre történő beiratkozás lezárása után fejeződött be, így a belső ellenőri Jelentés *javaslata* alapján indítványozom, hogy a 2022/2023 nevelési évre vonatkozó óvoda heti és éves nyitvatartási idejének meghatározásáról szóló napirend, valamint a 2022/2023 nevelési évre vonatkozó felvehető gyermekek számát meghatározó Alapító Okirat módosítása napirend kerüljön be a Képviselő-testület 2022. évi Munkatervébe a márciusi rendes ülés napirendjébe.

Ugyancsak javaslom, hogy – a belső ellenőri Jelentés *ajánlására* – az intézményvezető éves beszámolójának tárgyalásával egyidejűleg minden évben végezze el a Képviselő-testület a 60/2017. (V.22.) KT-határozattal létrejött Szadai Polgármesteri Hivatal és a Székely Bertalan Óvoda-Bölcsőde közötti munkamegosztási megállapodás tartalmi felülvizsgálatát.

A fentiek figyelembevétele után kérem a tisztelt Képviselő-testületet az előterjesztés megtárgyalására és a fenntartói értékelést is tartalmazó alábbi határozati javaslat elfogadására.

**Az előterjesztés melléklete:**

1. **sz. melléklet - 2020/2021-es nevelési év tapasztalatairól szóló beszámoló**
2. **sz. melléklet - 2021/2022-es nevelési év munkaterve**

|  |  |
| --- | --- |
|  |  |
|  |  |

**HATÁROZATI JAVASLAT**

**…/2021. (IX. 30.) KT-határozat**

1./ Szada Nagyközség Önkormányzat Képviselő-testülete a fenntartásában működő Székely Bertalan Óvoda-Bölcsőde intézményvezetője által benyújtott, a 2020/2021-es nevelési év tapasztalatairól, valamint a2021/2022-es nevelési év kezdéséről szóló beszámolót - a nemzeti köznevelésről szóló 2011. évi CXC. törvény 85. § (2)-(3) bekezdésében foglaltak alapján - a 97/2021. számú előterjesztés mellékletei szerinti tartalommal az alábbi fenntartói észrevétellel elfogadja:

*A Képviselő-testület kifejezi elégedettségét az intézmény működése tekintetében, megköszönve egyben az óvoda dolgozóinak a 2020/2021-es nevelési évben való aktív és a koronavírus járvány alatt is kitartó munkavégzésüket.*

2./ A Képviselő-testület felkéri a Polgármestert, hogy a nevelési intézmény munkájával összefüggő fenntartói értékelést az önkormányzat honlapján tegye közzé.

3./ A Képviselő-testület felkéri a Polgármestert, hogy gondoskodjon az alábbi napirendi pontok felvételéről a Képviselő-testület 2022. évi Munkatervébe:

a.) Az Óvoda 2022/2023 nevelési évre vonatkozó heti és éves nyitvatartási idejének meghatározásáról – ***2022. évi márciusi rendes ülés.***

b.)Az Óvoda Alapító okiratának módosítása – ***2022. évi márciusi rendes ülés.***

c.)Beszámoló az óvodai 2021/2022-es nevelési év tapasztalatairól és tájékoztató a 2022/2023-es nevelési év kezdéséről, valamint a Szadai Polgármesteri Hivatal és a Székely Bertalan Óvoda-Bölcsőde közötti munkamegosztási megállapodás tartalmi felülvizsgálatáról – ***2022. szeptemberi rendes ülés.***

Határidő: 1./ -2./ pont: azonnal; 3./ pont: 2021. november 30.

Felelős: polgármester